1.2.Neteisėta migracija per žaliąją liniją ir prieglobstis

Stabilumas, tvarkos perėjimo punktuose nuspėjamumas ir teisinis tikrumas yra ypač svarbūs, norint pasiekti to reglamento tikslų.

2014 m. vasario 26 d. Kipro Respublikos valdžios institucijos neleido per Agios Dometijaus perėjimo punktą į Vyriausybės kontroliuojamas sritis įvažiuoti ES piliečius vežusiam Kipro turkų autobusui. Kipro Respublika informavo Komisiją, kad nors vairuotojas turėjo laikiną leidimą, jis neturėjo veiklos vykdytojo licencijos, kurios reikalaujama pagal Reglamentą Nr. 1071/2009 ir Nacionalinį įstatymą Nr. 101 (I)/(2001). Komisija jau informavo Kipro Respublikos valdžios institucijas, kad reikalauti veiklos vykdytojo licencijos iš autobusų transporto bendrovės, įsisteigusios srityse, kuriose acquis netaikomas, nėra nei būtina, nei tinkama, ir šią savo poziciją paskelbė viešai .

Vis dėlto į pirmiau nurodytus CYPOL skaičius neįtraukti asmenys ir transporto priemonės, kirtę liniją Pergamo ir Strovilijos perėjimo punktuose iš šiaurinės Kipro dalies . Remdamasi Kipro turkų bendruomenės duomenimis, RSBT administracija nurodo, kad į šiaurinę Kipro dalį perėjo 108 893 (pernai – 84 551) Kipro graikai ir 273 607 (pernai – 216 081) Kipro turkai kirto liniją priešinga kryptimi; tuo pačiu laikotarpiu abiem kryptimis per RSBT esančius linijos perėjimo punktus liniją kirto dar 258 348 Kipro pilietybės neturintys ES piliečiai ir trečiųjų šalių piliečiai.

Tarybos reglamentas (EB) Nr. 866/2004 dėl režimo pagal Stojimo akto 10 protokolo 2 straipsnį (toliau – Žaliosios linijos reglamentas, ŽLR) įsigaliojo 2004 m. gegužės 1 d. Juo nustatomos ES teisės nuostatų taikymo asmenų, prekių ir paslaugų judėjimui per liniją, skiriančią Kipro Respublikos sritis, kurių Vyriausybė faktiškai nekontroliuoja, ir sritis, kurias ji kontroliuoja, sąlygos. Siekiant užtikrinti šių taisyklių veiksmingumą, jas imta taikyti plačiau – iki šias sritis ir Jungtinės Karalystės Rytų suverenios bazės teritoriją (RSBT) skiriančios ribos.

Iš šių 970 neteisėtų migrantų 717 asmenų (74 proc.) pateikė prašymus dėl tarptautinės apsaugos Kipro Respublikoje; dauguma šių asmenų buvo iš Sirijos (583).

Neteisėti migrantai paprastai sulaikomi atliekant tikrinimą prie linijos ir oro uostuose, jiems mėginant išvykti iš Kipro. Trečiųjų šalių piliečiai, prašantys tarptautinės apsaugos, paprastai nustatomi policijos nuovadose, kai prašo prieglobsčio.

Jų patekimą į Vyriausybės kontroliuojamas sritis neteisėtai kirtus liniją CYPOL vertina remdamasi tais pačiais kriterijais, kaip ir ankstesniais metais, visų pirma jų dokumentuose pateikta informacija, migrantų pareiškimais ir kitais įrodymais.

Remiantis CYPOL atlikta analize, beveik visi neteisėti migrantai, sulaikyti Vyriausybės kontroliuojamose srityse, nelegaliai kirtę liniją, į šiaurinę Kipro dalį buvo atvykę iš Turkijos teritorijos.

Kipro turkų bendruomenė informavo Komisiją, kad šiaurinėje Kipro dalyje stengiamasi sustabdyti neteisėtą migraciją. Remiantis gauta informacija, 2014 m. atvykti į šiaurinę Kipro dalį įvairiuose perėjimo punktuose neleista 2 160 asmenų (visi jie atvyko iš Turkijos teritorijos), o 777 asmenys , sulaikyti šiaurinėje Kipro dalyje, buvo sugrąžinti į Turkijos teritoriją, kuri buvo paskutinė vieta, kurioje jie lankėsi prieš atvykdami į salą.

Remiant JT, abiejų bendruomenių atstovai reguliariai susitinka abiejų bendruomenių techniniame nusikaltimų ir nusikalstamos veikos reikalų komitete (TCCCM). Išplėsdamos šio komiteto veiklą, abi bendruomenės toliau aktyviai naudojasi anksčiau įsteigtu jungtiniu ryšių centru, kuris yra informacijos apie baudžiamąsias bylas keitimosi vieta. Tinkamai bendradarbiaujant pradėta baudžiamųjų tyrimų. JT Generalinis Sekretorius taip pat atkreipė dėmesį, kad pirmą kartą paskyrus tarnaujančius policijos pareigūnus kaip Kipro graikų atstovus TCCCM žengtas svarbus glaudesnio bendradarbiavimo žingsnis.

CYPOL labai gerai įvertino bendradarbiavimą su kitais atitinkamais Vyriausybės departamentais ir RSBT administracija.

Rytų suverenios bazės teritorija (RSBT)

Apskritai, neteisėta migracija iš šiaurinės Kirpo dalies per RSBT truputį sumažėjo. 2014 m. po to, kai neteisėtai kirto liniją, buvo sulaikyti devyni neteisėti migrantai. 1 301 asmeniui, kurių dauguma Turkijos piliečiai, neleista kirsti linijos. Kiti užsieniečiai daugiausiai buvo turistai iš JAV, Rusijos ir Australijos, atvykę per šiaurinę Kipro dalį. Šie asmenys buvo nukreipti į Agios Dometijaus perėjimo punktą, kad įvykdytų atvykimo į Kipro Respubliką procedūras .

Bendradarbiavimą su Kipro Respublika Suverenios bazės teritorijos (SBT) pareigūnai ir toliau vertina puikiai.

Atokiau nuo linijos perėjimo punktų SBT policija, siekdama kovoti su neteisėta migracija, nereguliariai patruliuoja, atsižvelgdama į galimą riziką ir žvalgybos duomenis. Be to, SBT muitinės ir karinių pajėgų patruliai taip pat papildomai patruliuoja.

Kelis neoficialius linijos perėjimo punktus Pergamo kaime ar netoli jo, kuriuos naudoja vietos gyventojai ir ūkininkai, kontroliuoti itin sunku. Kaip minėta ankstesnėse ataskaitose, šie neoficialūs linijos perėjimo punktai tebekelia rūpestį, ir reikėtų rasti tinkamą sprendimą atsižvelgiant į 2003 m. Stojimo akto 3 protokolo 5 straipsnio 2 dalį. SBT pareiškė, kad prireikus jos darbuotojai gali būti skubiai pasiųsti į neoficialių perėjimo punktų teritorijas.

2.LINIJOS KIRTIMAS (PREKĖS)

2.1.Prekybos vertė

Pagal Komisijos reglamento (EB) Nr. 1480/2004 8 straipsnį Kipro turkų prekybos rūmai (toliau – TCCoC) ir Kipro Respublikos valdžios institucijos kiekvieną mėnesį pranešdavo apie prekių, kurioms išduoti lydraščiai, rūšį, kiekį ir vertę. Ir Kipro turkų prekybos rūmai, ir Kipro Respublikos valdžios institucijos pranešė apie prekes, į Vyriausybės kontroliuojamas sritis patekusias per Pergamo ir Strovilijos perėjimo punktus, kurie pavaldūs SBT administracijai.

Remiantis TCCoC duomenimis, prekių, kurioms išduoti lydraščiai, bendra vertė buvo 3 911 189 EUR (pernai – 4 311 615 EUR). Iš šių duomenų matyti, kad palyginti su 2013 m., prekių, kurioms išduoti lydraščiai, bendra vertė sumažėjo 9,3 proc.

Pagal Kipro Respublikos pateiktas ataskaitas bendra prekybos prekėmis, kurioms išduoti lydraščiai ir kurios kirto liniją, vertė nežymiai padidėjo (3,1 proc.) ir siekė 3 520 045 EUR. Ypač padidėjo prekybos plastiko gaminiais, statybos medžiagomis, aliuminio / PVC gaminiais ir šviežiomis žuvimis, vertė. Pasak suinteresuotųjų subjektų, šį padidėjimą labiausiai lėmė ekonomikos krizės stabilizavimas.

Nors tai nepatenka į ŽLR taikymo sritį, pažymėtina, kad remiantis Kipro prekybos ir pramonės rūmų duomenimis, prekybos srautų iš Vyriausybės kontroliuojamų sričių į šiaurinę Kipro dalį vertė padidėjo maždaug 56 proc. – nuo 799 910 EUR (2013 m.) iki 1 246 930 EUR (2014 m.). Prekybos srautai iš Vyriausybės kontroliuojamų sričių į šiaurinę Kipro dalį sudaro 35,4 % prekybos apimties priešinga kryptimi (23,4 % 2013 m.).

Kipro turkų bendruomenė tebetaiko prekybos režimą, kuris iš esmės atitinka Žaliosios linijos reglamente nurodytus apribojimus. Tačiau šis režimas ne visada taikomas nuosekliai, dėl to sunku nustatyti ilgalaikius prekybos santykius. Pagrindinis Kipro turkų suinteresuotųjų subjektų atvirai reiškiamas argumentas – vietos įmonių apsauga.

2.2.Prekių rūšys